User:M.R.M.Akram

'''කොටි ත්‍රස්තවාදය අවසන් කරන්න නායකත්වය දුන් නායකයින්ව දඩයම් කරන්න හදන ‍‍කොටි ඩයස්පෝරාව..... ---'''

අපේ රටේ ඉන්නේ මහා පුදුම මිනිස්සු ටිකක්. එක් එක් දේශපාලණ මතයන්ට කඩේ යන ගමන් එකිනෙකා කෙලවගන්නවා වගේම ඒවායේ විපාකයන් ගැන මෙලෝ හෙවිල්ලක් නෑ.

ඒ වගේම රටේ ආරක්ෂක අංශයේ ඉහල නිළධාරින්ව වගේම කොටි ත්‍රස්තවාදය අවසන්කරන්න දායකත්වය ලබාදුන් දේශපාලණ නායකයින්ට සහා ඉහල පෙලේ රාජ්‍ය නිළධාරින්ට එරෙහිව තවමත් ක්‍රියාත්මක වන මෙහෙයුම ගැනවත් කිසිදු දැනීමක් නෑ. ඒකටත් පක්ෂ දේශපාලණයට බෙදිලා එකිනෙකාට ඇගිල්ල දිගුකරගන්නවා සේම කොටි ත්‍රස්තවාදය අවසන් කරන්න දායකත්වය ලබාදුන් ඉහල පෙලේ නායකයින්ව පෝරකයට යැවිය යුතුයි කියන මතය තුලත් සමහර පාහරයින් සිටිනවා දැකීම ඇත්තටම කණාගාටුවට කාරණයක්.

එක්සත් ජාතීන්ගේ මානව හිමිකම් සැසිවාරයට සමගාමිව පවත්වන ලද නිළ නොවන රැස්වීමකදි කොටි ඩයස්පෝරාවේ ප්‍රභලයෙක් ලංකාවට කරන චෝදනාවන් එසේ මෙසේ නොවේ. වැඩිදුරටත් ලංකාවට විරැද්ධව මත පලකරපු ඩයස්පෝරාවේ සාමාජිකයා කියා සිටියේ දෙමල මිනිස්සු ලක්ෂ 3ක් හමුදාවෙන් ඝාතණය කරා කියලයි. ඒ වගේම එම ඝාතණයන්ට දායක වෙච්ච පුද්ගලයෙක් වන මෙහි පැමිණි සිටින රිය අද්මිරාල් සරත් වීරසේකර මහතාව වහාම අත්තඩංගුවට ගන්නා ලෙසය.

‍මෙය මොනතරම් බැරෑරැම් ප්‍රශ්ණයක්ද? රට වෙනුවෙන් රටේ ජනතාවගේ නිදහස වෙනුවෙන් කොටි ත්‍රස්තවාදය අවසන් කරන්න නායකත්වය දුන් දේශපාලණ නායකයින් වගේම රාජ්‍ය නිළධාරින්, හමුදා නිළධාරින් පෝරකයට යන්න ඕනිද?

රාජපක්ෂලා ගැන අපිටත් විවිද මතබේදයන් තියෙනවා. ඔවුන් දූශිත දේශපාලකයින් වෙන්න පුලුවන් නමුත් කොටි ත්‍රස්තවාදය අවසන් කරලා රටේ ජනතාවට මර බිය නැතිව ජීවත්වෙන්න පරිසරය හදලා දීපු ඔවුන්ව එක එක හිපාටුවන්ගේ අවශ්‍යතාවය වෙනුවෙන් ජාත්‍යන්තරය හමුවේ වැරදිකරැවන් කරන්න ඕනිද?

අද දකුණේ සිංහලයින් වගේම බහුතර දෙමල ජනතාවද දොස් නගන්නේ කොටි ත්‍රස්තවාදින්ට නොවේ. ‍දෙමල ජනතාවගේ අයිතිවාසිකම් සහමුලින්ම විනාශ කරලා දාපු අහිංසක කුඩා දෙමල ළමුන්ට අධ්‍යාපණය වෙනුවට තුවක්කුවයි, සයිනයිට් කරලයි අතට දීපු ප්‍රභාගරන් වීරයෙක්. නමුත් දෙමල ජනතාව ප්‍රභාගරන් නැමැති ත්‍රස්තවාදියාට බයෙන් වහල් කමෙන් ජීවත්වෙච්ච යුගය අවසන් කරලා, දෙමල ළමුන්ට ආයුධය බිම තියලා යහපත් පුරවැසියෙක් බවට හැදෙන්න වාතාවරණය හදලා දෙන්න දේශපාලණ නායකත්වය ලබාදුන් රාජපක්ෂලා හමුදා නිළදාරින්ලා සතුරන් වෙලා.

‍මේ මොනතරම් අපරාදයක්ද? පක්ෂ පාට ජාති, ආගම් බේදයෙන් මිදිලා අපි සියල්ලෝම එකාමෙන් එක්වෙලා කොටි ත්‍රස්තවාදය තුරන් කරපු නායකයින්ව රැකගැනීම අපේ වගකීමවේ. එසේ නොමැතිනම් දඩයම් කරන්න බලන් ඉන්න තිරිසන්නුන් ඔවුන්ව ගොදුරට ගැනීමේ දවස වැඩි ඈතක නෙවේ.

ලංකාවේ ඇතුලේ දූශිත දේශපාලුවන්ට විරැද්ධව වැඩකිරීම වෙනම දෙයක් නමුත් කොටි ත්‍රස්තවාදය අවසන් කරපු නායකයින්ව ජාත්‍යන්තරය හමුවේ පාවලා දෙන එකනම් මහා සක්කිලි වැඩක්.

✍️ මොහමඩ් අක්රම්. --